Osnovna škola Pakoštane

Bana Josipa Jelačića 1

23211 Pakoštane

KLASA: 602-01/17-01-104

URBROJ: 2198-1-31-17-1

Pakoštane, 2. listopada 2017.

**IZVJEŠĆE O RADU**

**u školskoj godini 2016./2017.**

Školsku godinu 2016./2017. pohađalo je 377 učenika.

**Kraj školske godine 2016./2017.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Razred | Broj učenika | Ž | 5 | 4 | 3 | 2 | n. | Opravdani sati | Neopravdani sati |
| I. a | 16 | 9 | 13 | 2 | 1 | 0 | 0 | 571 | 0 |
| I. b | 15 | 7 | 10 | 5 | 0 | 0 | 0 | 472 | 0 |
| I. Drage | 11 | 2 | 9 | 2 | 0 | 0 | 0 | 466 | 0 |
| I. Vrana | 13 | 5 | 7 | 6 | 0 | 0 | 0 | 405 | 0 |
| Ukupno I. razredi | 55 | 23 | 39 | 15 | 1 | 0 | 0 | 1914 | 0 |
| II. a | 14 | 6 | 14 | 0 | 0 | 0 | 0 | 508 | 0 |
| II. b | 14 | 7 | 11 | 3 | 0 | 0 | 0 | 626 | 0 |
| II. Drage | 13 | 4 | 10 | 2 | 1 | 0 | 0 | 439 | 0 |
| II. Vrana | 17 | 6 | 12 | 4 | 1 | 0 | 0 | 586 | 0 |
| Ukupno II. razredi | 58 | 23 | 47 | 9 | 2 | 0 | 0 | 2159 | 0 |
| III. a | 24 | 9 | 15 | 9 | 0 | 0 | 0 | 1152 | 0 |
| III. Drage | 14 | 5 | 9 | 5 | 0 | 0 | 0 | 481 | 0 |
| III. Vrana | 13 | 8 | 9 | 4 | 0 | 0 | 0 | 531 | 0 |
| III. Vrgada | 1 | 1 | 1 | 0 | 0 | 0 | 0 | 0 | 0 |
| Ukupno III. razredi | 52 | 23 | 34 | 18 | 0 | 0 | 0 | 2164 | 0 |
| IV. a | 17 | 6 | 7 | 7 | 3 | 0 | 0 | 801 | 0 |
| IV. Drage | 2 | 1 | 1 | 1 | 0 | 0 | 0 | 74 | 0 |
| IV. Vrana | 9 | 5 | 3 | 4 | 2 | 0 | 0 | 438 | 0 |
| Ukupno IV. razredi | 28 | 12 | 11 | 12 | 5 | 0 | 0 | 1313 | 0 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| V. a | 27 | 12 | 6 | 13 | 7 | 1 | 0 | 1155 | 9 |
| V. b | 26 | 11 | 6 | 13 | 7 | 0 | 0 | 1191 | 4 |
| Ukupno V. razredi | 53 | 23 | 12 | 26 | 14 | 1 | 0 | 2346 | 13 |
| VI. a | 23 | 13 | 7 | 6 | 10 | 0 | 0 | 1825 | 22 |
| VI. b | 23 | 10 | 9 | 9 | 3 | 2 | 0 | 1046 | 2 |
| Ukupno VI. razredi | 46 | 23 | 16 | 15 | 13 | 2 | 0 | 2871 | 24 |
| VII. a | 19 | 9 | 6 | 3 | 10 | 0 | 0 | 1375 | 1 |
| VII. b | 19 | 9 | 9 | 6 | 4 | 0 | 0 | 1000 | 2 |
| VII. Vrgada | 1 | 0 | 1 | 0 | 0 | 0 | 0 | 32 | 0 |
| Ukupno VII. razredi | 39 | 18 | 16 | 9 | 14 | 0 | 0 | 2407 | 3 |
| VIII. a | 20 | 12 | 5 | 10 | 5 | 0 | 0 | 1554 | 24 |
| VIII. b | 24 | 10 | 8 | 6 | 7 | 3 | 0 | 1888 | 45 |
| VIII. Vrgada | 2 | 0 | 1 | 0 | 1 | 0 | 0 | 98 | 1 |
| Ukupno VIII. razredi | 46 | 22 | 14 | 16 | 13 | 3 | 0 | 3540 | 70 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ukupno | 377 | 167 | 189 | 120 | 62 | 6 | 0 | 18714 | 110 |

1. **OPĆI USPJEH I IZOSTANCI UČENIKA**
   1. Opći uspjeh

Svih 377 učenika uspješno je završilo školsku godinu 2016./2017., i to: 189 odličnim, 120 vrlo dobrim, 62 dobrim i 6 dovoljnim uspjehom. Deset učenika upućeno je na dopunski rad, nakon čega su uspješno završili razred.

* 1. Izostanci

Sveukupno je bilo 18 824 izostanaka na razini škole. Od toga 110 neopravdanih i 18 714 opravdanih sati. U razrednoj nastavi učenici su sveukupno izostali 7 550 sati, od toga niti jedan sat neopravdano. U predmetnoj nastavi učenici su opravdano izostali 11 164 sata, a neopravdano 110 sati. Najviše neopravdanih izostanaka (63,63 %) imali su učenici osmih odjela.

1. **NASTAVA**
   1. Realizacija redovne, izborne, dodatne i dopunske nastave

Većih odstupanja u realizaciji redovne, izborne, dodatne i dopunske nastave nije bilo. Zahvaljujući dodatnom radu učenika i učitelja naši su učenici uspješno sudjelovali na županijskim smotrama i natjecanjima znanja iz hrvatskog jezika, matematike, kemije, geografije, povijesti, LiDraNu, online kvizu „Koliko poznaješ Hrvatski sabor?“ i književnom natječaju iz njemačkog jezika u kategoriji učenika sedmih i osmih razreda grada Zadra i Zadarske županije.

Dvoje naših učenika osvojilo je po dva od prva tri mjesta na županijskoj razini (1. mjesto iz kemije, 2. mjesto iz biologije 3. mjesto iz njemačkog jezika), jedan učenik osmog razreda osvojio je drugo mjesto na književnom natječaju iz njemačkog jezika u kategoriji 7. i 8. razreda grada Zadra i Zadarske županije dok je na smotri LiDraNo novinarski rad jedne učenice, intervju „Uzbudljivo je i zanimljivo biti vojnik, pogotovo u Afganistanu“, predložen za državnu smotru.

* 1. Učiteljski kadar, stručno usavršavanje

Ove smo godine imali nestručnu zamjenu iz matematike i fizike u matičnoj školi te iz hrvatskog jezika, likovne kulture, glazbene kulture, matematike, povijesti i TZK u PŠ „Dr. Blaž Jurišić, Vrgada. Svi su se učitelji stručno usavršavali na seminarima u organizaciji AZZO-a i MZO-a.

Nismo imali učitelja pripravnika.

Tijekom školske godine 2016./2017. imali smo tri pomoćnika u nastavi za troje učenika s teškoćama u razvoju.

1. **IZVANNASTAVNE, IZVANŠKOLSKE AKTIVNOSTI I HUMANITARNE AKCIJE**

U protekloj školskoj godini učenici su bili uključeni u sljedeće izvannastavne aktivnosti: dramsku, literarnu, novinarsku, likovnu, dramsko-recitatorsku, ekološku, dramsko-ritmičku skupinu, zbor, Kreativne radionice i Mlade glagoljaše.

Nogometna i rukometna sportska skupina objedinjeno su djelovale kroz rad ŠSK „Galeb“.

Naši učenici su protekle školske godine bili uključeni u mnogobrojne izvanškolske aktivnosti: KUD Pakoštane, NK Pakoštane, Glazbena škola Biograd na Moru, Košarkaški klub Pakoštane, KUD Vrana, KUD Sveti Ante, ostala društva, klubove i udruge.

Planirani izleti, ekskurzije, izvanučionička nastava uspješno su realizirani prema utvrđenom Godišnjem planu i programu škole.

Različitim aktivnostima (školske priredbe, uređenje panoa, plakatiranje) obilježeni su svi značajniji datumi tijekom školske godine, a posebno Dan zahvalnosti za plodove zemlje, Božićna priredba, Valentinovo, Karneval i Dan škole.

Uspješno su provedene humanitarne akcije: „Vukovaru za dar“, redovna akcija Crvenog križa, akcija prikupljanja novčanih sredstava za obitelj u potrebi, Caritasova akcija prikupljanja slatkiša. Posebno je, paljenjem svijeća u predvorju škole, obilježen i Dan sjećanja na Vukovar i Škabrnju.

Od projekata u školi su se provodili Trening životnih vještina u šestim i sedmim razredima, Školski preventivni program, Zdravstveni odgoj i Građanski odgoj i obrazovanje.

Posebno treba istaknuti sudjelovanje naših učenika trećih razreda matične škole i PŠ Vrgada na međuškolskom natjecanju Igre bioraznolikosti u organizaciji Parka prirode Vransko jezero te posjet našoj školi gospodina Milivoja Zrilićana inicijativu Novinarske skupine.**.** Gospodin je kao pripadnik Hrvatske vojske i MUP-a u sastavu NATO snaga boravio tri puta u mirovnim misijama (2009./10., 2013. i 2016.g.) u Afganistanu.

Gospodin Zrilić podijelio je s učenicima svoja iskustva koja je stekao u toj dalekoj, ratom napaćenoj zemlji. Predočio je kako žive Afganistanci, kako se školuju njihova djeca, kakva je uloga hrvatskih i ostalih vojnika NATO-a u toj zemlji, a s ciljem da kod učenika pobudi suosjećanje i razumijevanje, da prošire svoje znanje povijesti, geografije, vjeronauka te da im približi vojničko zanimanje.

Njegovo predavanje i ppt prezentaciju pratili su učitelji i učenici sedmih i osmih razreda. Isprobavali su i odjeću kakvu nose ljudi u Afganistanu, gledali brojne fotografije i videozapise te s velikim zanimanjem postavljali pitanja na koja je g. Zrilić rado i opširno odgovarao.

U sklopu profesionalne orijentacije učenici osmih razreda u pratnji ravnatelja, razrednika i stručne službe posjetili su Srednju školu Biograd na Moru i upoznali se s obrazovnim mogućnostima koje škola nudi. U prostorima naše škole organizirano je i predstavljanje Poljoprivredne, prehrambene i veterinarske škole Stanka Ožanića i Srednje škole Biograd na Moru.

1. **UVJETI RADA**

Za potrebe odgojno -obrazovnog rada u školskoj knjižnici nabavljen je prijenosni projektor.

Ravnatelj :

Andrija Vanjak, mag. prim. educ.